Går mot strømmen – bygger fem eksklusive sjøhytter for salg denne våren
Mens den ene eiendomsutvikleren etter den andre trekker seg tilbake fra hyttemarkedet i en tøff hverdag, har Fjellstø Gruppen staket ut en spenstig kurs. Nå kan du bli eier av en innflytningsklar fritidsbolig i skjærgården i eventyrlige Sørlandsleia. Attpåtil før årets (!) sommersesong. – I en stille tid har vi satset på å bygge fem godt utstyrte sjøhytter på noen av våre aller beste utsiktstomter, innleder administrerende direktør i Fjellstø Gruppen, Simen Gjelstad, og lar en offensiv tro på bedre tider skinne gjennom. – Jeg tror få andre i Norge gjør dette nå, uten at det er blitt solgt på forhånd. Vi antar derimot at økonomien for norske husholdninger blir mer forutsigbar og har god tro på markedet fremover, sier Gjelstad. Norges Bank har skrudd opp renten i stort monn de to siste årene for å dempe aktiviteten i økonomien. Det har rammet både bedrifter og privatpersoner. Markedet for fritidsbolig har derfor vært nede i en bølgedal. Men: Hyttedrømmen lever i beste velgående blant det norske folk, på tross av økonomisk usikkerhet og endrede forbrukervaner. – Faktisk viser ferske spørreundersøkelser at det er flere nordmenn som planlegger å kjøpe hytte i løpet av de neste tre årene nå, enn det var før pandemien, sier Gjelstad.  Skjønne Sørlandsleia Han snakker entusiastisk om hyttefeltet Sørlandsleia mellom Lyngør og Tvedestrand, under tre timer kjøring fra Oslo. Området omfavner på flere vis kystens gamle ro og gjør drøm til virkelighet. Et sted hvor tiden synes å stå stille og naturen regjerer uforstyrret. – Vi solgte en tomt på Sørlandsleia for kort tid siden og arbeider i dag med flere interessenter – både på nøkkelferdige hytter og tomter. Det er lenge siden interessen var så høy, sier Gjelstad. Han har et optimistisk blikk på folks mulighet til å investere i et liv fylt med skjulte perler og opplevelser – rett utenfor døren. La deg sjarmere av Sørlandets skattekamre Fjellstø Gruppen er derfor sterk i troen på at Sørlandsleia ikke bare er et sted på kartet, men en opplevelse og en invitasjon til å utforske og la deg fortrylle av Sørlandets uendelige skatter mellom grønne skoger og blankpolerte steiner. – Vi har brukt dyktige ingeniører som har sørget for at matchen mellom hyttetype, terreng og utnyttelse av tomten blir perfekt, sier Gjelstad. Hyttene er fra de populære seriene «Polar» og «Lofoten» og leveres av Nordlyshytter som er blant landets største og mest anerkjente hytteleverandører. – Sammen med Nordlyshytter har vi lagt opp til forskjellige farger og stilarter slik at man kan velge den som passer best for seg. Vi fokuserer på topp kvalitet, det vil si de beste tomtene og de mest populære hyttemodellene, sier Gjelstad.  Stort engasjement Det ambisiøse prosjektet har samtidig sørget for å sysselsette en rekke personer med ulik kompetanse i en hardt prøvet bransje. – Jeg tror ikke jeg overdriver når jeg sier at minst 50 personer har vært involvert på byggeplassen på en eller annen måte, i alt fra prosjektering, byggeledelse, snekring, grunnarbeider, støpere, elektrikere, rørleggere osv., sier Gjelstad. – Vi risikerer at det tar lenger tid å selge prosjektene enn det som var målet, men den risikoen har det vært mulig å ta når det er aktører med solid økonomi og langsiktig perspektiv som står bak, fortsetter den administrerende direktøren. Bredt utvalg av kvalitetshytter I tillegg til de fem hyttene som bygges nå, har du mulighet til å kjøpe kun tomt eller velge andre «nøkkelferdige pakker» som er priset komplett med tomt, hytte, grunnarbeider og støpearbeider. De fem prosjektene som skal stå ferdig før sommeren ligger i prisintervallet 6.490.000 – 7.490.000 kroner pluss omkostninger. Da leveres hyttene helt klare til bruk med ferdig opparbeidede uteområder, store plattinger, overflatebehandling ute og inne, utendørs boblebad, elbillader og varmepumpe. Det eneste du må ordne selv, er møbler, men der kan hyttene innredes på kort varsel – om ønskelig.  Norges flotteste skjærgård?  Feltet er et av få områder langs sørlandskysten med nye hytter på store utsiktstomter. – Du er bare en kort båttur fra Lyngør, Tvedestrand og Gjeving, og du kan seile innaskjærs helt til Arendal. Det at du er litt «skjermet» fra storhavet med alle øyene, gjør at dagene med litt vind og bølger også er fine å tilbringe ute i båten, sier Gjelstad. Her opplever du ikke bare landets kanskje flotteste skjærgård akkompagnert av en spektakulær utsikt, men også yrende båtliv, flotte bademuligheter, sosiale samlingspunkter, restauranter og aktiviteter for livsglade mennesker i alle aldre.  Åtte grunner til å velge Sørlandsleia: I horisonten kan du skimte trehusenes spisse takrygger – et kunstferdig vev av historie og tradisjon som smykker kystens landskap. – Vanligvis tar det rundt et år fra du kjøper tomt til hytta kan stå ferdig, men i dette prosjektet kan du flytte rett inn og få utnyttet sommeren allerede i år, sier Gjelstad. Dyktige og etablerte samarbeidspartnere I samarbeid med anerkjente aktører tilbyr Fjellstø Gruppen fritidsboliger i et bånd av uendelige muligheter. – Vi har ingen store høyder rundt oss. Det gir topp solforhold fra morgen til kveld. Alle får dessuten tilbud om å leie båtplass til evig tid like nedenfor hyttefeltet, sier Gjelstad. 
Fjellstø Gruppen går mot strømmen i eiendomsutviklingsmarkedet og bygger fem nye fritidsboliger i Sørlandsleia, til tross for en økonomisk tøff tid i bransjen. Bedriftens administrerende direktør, Simen Gjelstad, sier at de antar at økonomien for norske husholdninger blir mer forutsigbar og har god tro på markedet fremover. Hyttene er fra de populære seriene «Polar» og «Lofoten», og ligger i prisintervallet 6.490.000 – 7.490.000 kroner pluss omkostninger. Prosjektet har ført til sysselsetting for mange personer med ulik kompetanse i industrien.  Selv om flere eiendomsutviklere trekker seg fra hyttemarkedet, øker interessen for hyttekjøp blant nordmenn, ifølge Gjelstad. Fjellstø Gruppens satsing markerer en optimistisk tro på fremtiden tross økonomisk usikkerhet.